Zapisnik sjednice Učiteljskog vijeća Osnovne škole Donji Lapac održane dana 30.08.2019. godine u prostoriji zbornice s pučetkom u 10:00 sati.

Prijedlog dnevnoga red:

1. Kalendar rada za školsku 2019./2020. (realizacija odmora učenika za istu školsku godinu)
2. Pripreme i zaduženja za početak školske godine 2019./2020.
3. Početak kurikularne reforme „Škola za život“
4. Možebitno (kapitalna ulaganja za 2019. Plitvice film festival, dodatna oprema za kurikularnu reformu, pravo na besplatan obrok.)

Nazočni: Predrag Sušić, Monika Petrov, Štefica Barišić, Mirjana Prusac, Milena Bajić, Josip Prusac, Ljiljana Klobučar, Miroslav Klobučar, Božana Brnjas, Radmila Kuga, Predrag Rodić, Dino Rupčić, Ljubica Godeč, ravnatelj škole Marko Matić i Zlatko Brnjas kao zapisničar.

Izočni: opravdali izostanal.

Ravnatelj otvara sjednicu Učiteljskog vijeća pozdravlja nazočne učitelje i stručne suradnike, te čite prijedlog dnevnoga reda ove sjednice. Nakon predloženog dnevnoga reda ravnatelj pita članove imaju li što za dodati, pitanja i primjedbi na prijedlog dnevnoga reda nema, te ravnatelj daje na glasovanje isti.

ODLUKA: Javnim dizanjem ruku usvaja se prijedlog dnevnoga reda. Ova Odluka jednoglasno je donešena sa 14 javnih glasova.

AD1.) Kalendar rada za školsku 2019./2020. (realizacija odmora učenika za istu školsku godinu)

Ravnatelj čita prvu točku dnevnoga reda ove sjednice, te ukrato izlaže kalendar rada za školsku 2019./2020. godinu sa svim sastavnim dijelovima. Nakon analize kalendara rada, ravnatelj pita članove imaju li kakvih pitanja ili primjedbi. Pitanja i primjedbi nema, te ravnatelj zaključuje prvu točku dnevnoga reda.

AD2.) Pripreme i zaduženja za početak školske godine 2019./2020.

Ravnatelj čita drugu točku dnevnoga reda te navodi zaduženja učitelja za školsku godinu 2019./2020. Razrednici i učitelji razredne nastave će biti sljedeći: 1. razred – Olivera Mazija, 2. razred – Mirjana Prusac, 3. razred – Ljiljana Klobučar, 4. razred Martina Dražić, no navodi kako će ista učiteljica otvoriti bolovanje zbog rizične trudnoće, te da će se kroz nekoliko dana saznati tko će preuzeti isti razred, nadalje navodi kako razrednici će biti sljedeći: 5. razred – Božana Brnjas, 6. razred – Josip Prusac, 7. razred – Monika Petrov, 8. razred – Milena Bajić. Nadalje navodi ukratko koji će sve učitelji izvoditi nastavu u predmetnoj nastavi koju su do sada već izvodili, uz iznimke učitelja koji će izvoditi nastavu do raspisivanja natječaja a to su: Predrag Rodić – njemački jezik predmetne nastave, Monika Petrov – kemija, Dino Rupčić priroda i biologija, Radmila Kuga povijest i geografija MODEL – C. Nakon izlaganja ravnatelj pita članove imaju li pitanja ili primjedbi. Pitanja i primjedbi nema, te ravnatelj zaključuje drugu točku dnevnoga reda.

AD3.) Početak kurikularne reforme „Škola za život“

Ravnatelj čita treću točku dnevnoga reda, navodi učiteljima ukratko kako je Osnovna škola Donji Lapac zaprimila pitanja i odgovore u vezi kurikularne reforme te ukratko iznosi iste te ujedno i navodi članovima da se isti nalaze u zbornici na uvid svima članovima Učiteljskog vijeća. Nakon izlaganja ravnatelj pita članove imaju li pitanja ili primjedbi, pitanja i primjedbi nema, te ravnatelj zaključuje treću točku dnevnoga reda.

AD4.) Možebitno (kapitalna ulaganja za 2019. Plitvice film festival, dodatna oprema za kurikularnu reformu, pravo na besplatan obrok.),

Ravnatelj čita četvrtu točku dnevnoga reda, navodi članovima kako će se ove godine izvršiti kapitalna ulaganja u visini od 200.000,00 kn za obnovu Školske sportske dvorane postavljanjem pvc sportske podloge, također navodi članovima kako je Škola zaprimila poziv sa Plitvica za filmski festival, te navodi kako će svako od učitelja zaprimiti dodatnu opremu u vezi kurikularne reforme. Nadalje ravnatelj navodi kako ove školske godine Osnovna škola Donji Lapac sudjeluje u projektu osiguravanja besplatnog obroka učenika u riziku od siromaštva, te da je prema kriterijima mali broj roditelja podnio prijave na isti, te da će Škola tražiti povećanje financiranja prehrane od strane Općine Donji Lapac. Nakon izlaganja ravnatelj pita članove imaju li što za dodati, pitanja ili primjedbi. Pitanja ili primjedbi nema, te ravnatelj zaključuje četvrtu točku dnevnoga reda.

Sjednica je završila u 10:40 sati.

Zapisničar: Rvnatelj škole:

Zlatko Brnjas Marko Matić, prof.